Diari Oficial de la Generalitat Valenciana


Sumari del DOGV 4131, del 20-11-2001 (2001/11348)

DECRET 184/2001, de 15 de novembre, del Govern Valencià, pel qual s'estableixen ajudes per pal·liar els danys produïts pels recents fenòmens meteorològics que han tingut lloc a la Comunitat Valenciana.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/11/15/184/dof/vci/html**

### Dades del document

Número de DOGV
:   4131

Data del DOGV
:   20-11-2001

Secció del DOGV
:   I. DISPOSICIONS GENERALS

Número del document
:   2001/11527


Data del document
:   15-11-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * suport econòmic
    * condicions atmosfèriques
    * ajuda pública
    * desastre natural

DECRET 184/2001, de 15 de novembre, del Govern Valencià, pel qual s'estableixen ajudes per pal·liar els danys produïts pels recents fenòmens meteorològics que han tingut lloc a la Comunitat Valenciana. [2001/X11184]
  
Els fenòmens meteorològics que han tingut lloc en dates recents a àmplies i diverses zones de la Comunitat Valenciana han produït molts danys en infraestructures i serveis públics, i en béns mobles i immobles de propietat privada.
  
Han resultat particularment afectades infraestructures portuàries de titularitat autonòmica, així com elements de mobiliari de serveis i lúdics de distintes platges al llarg de tot el litoral de la Comunitat. Per tant, el Govern Valencià, a la vista de la situació d'emergència i davant la magnitud dels danys ocasionats, ha decidit d'establir mesures de caràcter excepcional, consistents en ajudes econòmiques que pal·lien, en la mesura possible, els greus efectes produïts i permeten la recuperació econòmica dels afectats, així com una sèrie de mesures per a la reparació dels danys causats en les infraestructures públiques de les zones afectades.
  
Especialment, el Govern Valencià manifesta una singular sensibilitat envers ell qui han sofert danys en els seus béns, com també envers les petites i mitjanes indústries, comerços i explotacions turístiques i d'hostaleria que s'han vist greument afectats.
  
Per tot això, a iniciativa de la Presidència de la Generalitat Valenciana i a proposta conjunta amb els consellers d'Economia, Hisenda i Ocupació i de Justícia i Administracions Públiques, amb la deliberació prèvia del Govern Valencià, en la reunió del dia 15 de novembre de 2001,
  
DECRETE
  
Article 1
  
Als efectes de poder atendre de forma immediata les reparacions de les infraestructures i serveis públics afectats pels fenòmens meteorològics que han tingut lloc recentment a la Comunitat Valenciana, es declara d'emergència l'execució de les obres necessàries per a pal·liar els danys causats.
  
Article 2
  
Hauran d'adoptar-se les mesures pressupostàries necessàries per fer front a les ajudes econòmiques que es fixen per a:
  
a) Ajudar econòmicament a les persones físiques o jurídiques afectades per les pèrdues o danys sofert en els seus béns mobles i immobles.
  
b) Ajudar econòmicament les empreses i, en particular, les petites i mitjanes, comerços i explotacions turístiques i d'hostaleria, en la recuperació de la seua activitat normal.
  
Es faculta els delegats territorials del Govern Valencià a València, Castelló i Alacant per tal que, en el termini de deu dies, eleven al conseller d'Economia, Hisenda i Ocupació un informe sobre supòsits no contemplats en el present article.
  
DISPOSICIONS FINALS
  
Primera
  
1. Es faculta el conseller d'Economia, Hisenda i Ocupació per tal que adopte les mesures precises en desenvolupament del present decret.
  
2. Alhora, es faculta els consellers competents per raó de les matèries afectades per tal que, en coordinació amb el conseller d'Economia, Hisenda i Ocupació, desenvolupen el present decret en les matèries de les seues respectives competències i fixen els requisits que hauran de reunir els beneficiaris de les ajudes que s'hi establesquen, així com la documentació que hauran d'aportar.
  
3. Els municipis afectats per aquest decret es determinaran mitjançant ordre posterior del conseller de Justícia i Administracions Públiques.
  
Segona
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 15 de novembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia,Hisenda i Ocupació,
  
VICENTE RAMBLA MOMPLET
  
El conseller de Justícia i
  
Administracions Públiques,


Còpia Permalink ELI